45. ΑΝΑΓΚ. ΝΟΜΟΣ υπ’ αριθ. 1317 της 15/21 Νοεμ. 1949 (ΦΕΚ Α΄ 318) Περί καταργήσεως ενίων διατάξεων του υπ’ αριθ. 1315/49 Ν.Δ/τος «περί κυρώσεως και τροποποιήσεως του υπ’ αριθ. 939/1949 Α. Νόμου «περί συμπληρώσεως του υπ’ αριθ. 487/1947 Ν.Δ/τος κλπ.». Άρθρ.1.-1.Καταργούνται αφ’ ης ίσχυσαν αι διατάξεις των άρθρων πέμπτου, ενάτου και δεκάτου εβδόμου του υπ’ αριθ. 1315/1949 Ν.Δ/τος «περί κυρώσεως και τροποποιήσεως του υπ’ αριθ. 939/1949 Α. Νόμου «περί συμπληρώσεως του υπ’ αριθ. 487/1947 Ν.Δ/τος αναστολής της ισχύος της παρ. 1 του άρθρ. 7 του από 10.5.1946 Ν.Δ/τος κατά την διάρκειαν της ισχύος του Γ΄ Ψηφίσματος και συμπληρώσεως και τροποποιήσεως διάταξεών τινων του Α.Ν. 484/1945, ως ούτος ετροποποιήθη δια του από 11.5.1946 Ν.Δ/τος και του υπ αριθ. 676/1948 Ν.Δ/τος». 2.(Αντικαθίσταται η περίπτ. β΄ της παρ. 5 άρθρ. 1 Α.Ν. 939/1949, ανωτ. σελ. 438). Άρθρ.2.-1.(Αντικαθίσταται το άρθρ. 4ον του Ν.Δ. 1315/1949). 2.Οικογένειαι στρατιωτικών, υπηρετούντων εις Μονάδας και υπηρεσίας ευρισκομένας εκτός Φρουράς Αθηνών, στεγασθείσαι κατ’ εφαρμογήν των διατάξεων των άρθρ. 1 και 2 του Α.Ν. 939/49 μέχρι της δημοσιεύσεως του παρόντος, θεωρούνται ως νομίμως εστεγασμέναι, διεπόμεναι του λοιπού υπό των διατάξεων του άρθρ. 1 παρ. 5 του Α.Ν. 939/49, ως τούτο αντικατεστάθη μεταγενεστέρως και του άρθρ. 3 παρ. 2 του υπ’ αριθ. 1315/1949 Ν.Δ/τος. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως υποβληθήσεται δε προς κύρωσιν άμα τη ενάρξει των εργασιών της Βουλής. 